Liek sa používa na liečbu diabetes mellitus 2. typu (cukrovka nevyžadujúca podávanie inzulínu). Liek pomáha regulovať hladinu cukru v krvi tým, že organizmus lepšie využíva inzulín, ktorý sa v ňom tvorí. Liek sa môže používať samostatne u pacientov, ktorí nemôžu užívať metformín, a u pacientov, u ktorých sa liečbou spolu s diétou a cvičením nepodarilo kontrolovať hladinu cukru v krvi, alebo sa môže pridať k iným liečbam (napríklad k liečbe metformínom, sulfonylmočovinou alebo inzulínom), keď sa pomocou nich nepodarilo dostatočne kontrolovať hladinu cukru v krvi. Viac na adc.sk Použitie: Dávkovanie a dávkovacie schémy Úvodná dávka môže byť 15 mg alebo 30 mg 1x denne. Dávka sa môže postupne zvyšovať až do 45 mg 1x denne. V prípade kombinácie s inzulínom je možné pokračovať v súčasnej dávke inzulínu aj po začatí liečby pioglitazónom. Ak sa u pacientov objaví hypoglykémia, dávka inzulínu sa má znížiť. Spôsob použitia Tablety sa užívajú vcelku, nezávisle od jedla a zapíjajú sa pohárom vody. Upozornenie Počas tehotenstva sa liek nesmie používať. U dojčiacich žien sa liek nesmie používať. Bezpečnosť a účinnosť lieku u detí a dospievajúcich do 18 rokov neboli stanovené. U pacientov s poruchou funkcie pečene je liek kontraindikovaný. U pacientov so srdcovým zlyhaním alebo so srdcovým zlyhaním v anamnéze je liek kontraindikovaný (pioglitazón môže spôsobiť retenciu tekutín, ktorá môže viesť k exacerbácii alebo precipitácii srdcového zlyhania). Počas liečby sa môže vyskytnúť hypoglykémia (pri liečbe v kombinácii s metformínom, sulfonylmočovinou alebo inzulínom). Liek nemá žiadny alebo má zanedbateľný vplyv na schopnosť viesť vozidlá alebo obsluhovať stroje. Avšak pacienti, ktorí majú skúsenosti s poruchou videnia, majú byť upozornení pred riadením vozidiel alebo obsluhou strojov. Počas liečby je potrebné dodržiavať diétne a režimové opatrenia. Liek obsahuje laktózu.